Long Qingquan

Long Qingquan (s. 3. joulukuuta 1990 Longshan, Hunan) on kiinalainen painonnostaja, joka on voittanut kahdesti olympiakultaa.

Long voitti olympiakultaa 56 kilogramman painoluokassa Pekingin olympialaisissa 2008 yhteistuloksella 292 kg (132 kg + 160 kg). Samana vuonna hän voitti myös maansa mestaruuden. Toisen olympiakultansa Long voitti Rion olympialaisissa 2016. Tuolloin hänen voittotuloksensa 56-kiloisten painoluokassa oli maailmanennätys 307 kg (137 kg + 170 kg).

Long on 155 senttimetriä pitkä ja painaa 56 kilogrammaa. Hänen valmentajanaan toimii Long Wangchun.

Lähteet 
 Henkilökuva Kiinan olympiajoukkueen sivuilla

Viitteet 

Kiinalaiset painonnostajat
Kiinalaiset olympiavoittajat
Vuonna 1990 syntyneet
Elävät henkilöt